title: Απόφαση της Επιτροπής, της 9ης Δεκεμβρίου 2016, για τη σύναψη, εξ ονόματος της Ευρωπαϊκής Κοινότητας Ατομικής Ενέργειας, του πρωτοκόλλου της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Βοσνίας-Ερζεγοβίνης, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση

text:
               15.12.2016

               EL

               Επίσημη Εφημερίδα της Ευρωπαϊκής Ένωσης

               C 467/16

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 9ης Δεκεμβρίου 2016
   για τη σύναψη, εξ ονόματος της Ευρωπαϊκής Κοινότητας Ατομικής Ενέργειας, του πρωτοκόλλου της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Βοσνίας-Ερζεγοβίνης, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
   (2016/C 467/06)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 παράγραφος 2,
   Έχοντας υπόψη την απόφαση του Συμβουλίου για την έγκριση της σύναψης από την Επιτροπή, εξ ονόματος της Ευρωπαϊκής Κοινότητας Ατομικής Ενέργειας, του πρωτοκόλλου της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Βοσνίας-Ερζεγοβίνης, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση,
   Εκτιμωντας τα εξης:

               (1)

               Η συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Βοσνίας-Ερζεγοβίνης, αφετέρου («η ΣΣΣ»), υπεγράφη στις 16 Ιουνίου 2008 και τέθηκε σε ισχύ την 1η Ιουνίου 2015 (1).

               (2)

               Η Δημοκρατία της Κροατίας έγινε κράτος μέλος της Ένωσης την 1η Ιουλίου 2013.

               (3)

               Σύμφωνα με το άρθρο 6 παράγραφος 2 δεύτερο εδάφιο της Πράξης του 2012 περί των όρων προσχώρησης της Δημοκρατίας της Κροατίας στην Ευρωπαϊκή Ένωση, η προσχώρηση της Κροατίας στη ΣΣΣ θα πρέπει να εγκριθεί με τη σύναψη πρωτοκόλλου στην εν λόγω συμφωνία από το Συμβούλιο, το οποίο αποφασίζει ομόφωνα εξ ονόματος των κρατών μελών, και από την ενδιαφερόμενη τρίτη χώρα.

               (4)

               Στις 24 Σεπτεμβρίου 2012, το Συμβούλιο εξουσιοδότησε την Επιτροπή να αρχίσει διαπραγματεύσεις με τη Βοσνία-Ερζεγοβίνη για την σύναψη πρωτοκόλλου της ΣΣΣ.

               (5)

               Οι εν λόγω διαπραγματεύσεις ολοκληρώθηκαν επιτυχώς και το πρωτόκολλο της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Βοσνίας-Ερζεγοβίνης, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση («το πρωτόκολλο») μονογραφήθηκε στις 18 Ιουλίου 2016.

               (6)

               Το πρωτόκολλο καλύπτει θέματα που εμπίπτουν στην αρμοδιότητα της Ευρωπαϊκής Κοινότητας Ατομικής Ενέργειας.

               (7)

               Το πρωτόκολλο θα πρέπει να συναφθεί εξ ονόματος της Ευρωπαϊκής Κοινότητας Ατομικής Ενέργειας, όσον αφορά τα θέματα που εμπίπτουν στην αρμοδιότητα της Ευρωπαϊκής Κοινότητας Ατομικής Ενέργειας.

               (8)

               Στις 21 Νοεμβρίου 2016, το Συμβούλιο εξέδωσε την απόφαση για την έγκριση της σύναψης του πρωτοκόλλου από την Επιτροπή, εξ ονόματος της Ευρωπαϊκής Κοινότητας Ατομικής Ενέργειας (2).

               (9)

               Η υπογραφή και η σύναψη του πρωτοκόλλου υπόκεινται σε χωριστή διαδικασία όσον αφορά τα θέματα που εμπίπτουν στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης.

               (10)

               Το πρωτόκολλο θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Εγκρίνεται η σύναψη, εξ ονόματος της Ευρωπαϊκής Κοινότητας Ατομικής Ενέργειας, του πρωτοκόλλου της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Βοσνίας-Ερζεγοβίνης, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση.
   Το κείμενο του πρωτοκόλλου επισυνάπτεται στην απόφαση του Συμβουλίου για την υπογραφή, εξ ονόματος της Ευρωπαϊκής Ένωσης και των κρατών μελών της, και την προσωρινή εφαρμογή του πρωτοκόλλου (3).
   Άρθρο 2
   Το μέλος της Επιτροπής που είναι αρμόδιο για την Ευρωπαϊκή Πολιτική Γειτονίας και τις Διαπραγματεύσεις για τη Διεύρυνση εξουσιοδοτείται να υπογράψει το πρωτόκολλο, και να καταθέσει την κοινοποίηση που προβλέπεται στο άρθρο 7 του πρωτοκόλλου.
   Άρθρο 3
   Η παρούσα απόφαση αρχίζει να ισχύει από την ημερομηνία της έκδοσής της.

      Βρυξέλλες, 9 Δεκεμβρίου 2016.

            Για την Επιτροπή

         Johannes HAHN

            Μέλος της Επιτροπής

      (1)  ΕΕ L 164 της 30.6.2015, σ. 2.

      (2)  Δεν ακόμη δημοσιευτεί στην Επίσημη Εφημερίδα.

      (3)  Δεν ακόμη δημοσιευτεί στην Επίσημη Εφημερίδα.


title: 2013/379/ΕΕ: Απόφαση EU BAM Rafah/1/2013 της Επιτροπής Πολιτικής και Ασφάλειας, της 9ης Ιουλίου 2013 , σχετικά με τον διορισμό του αρχηγού της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah)

text:
               16.7.2013

               EL

               Επίσημη Εφημερίδα της Ευρωπαϊκής Ένωσης

               L 193/19

         ΑΠΌΦΑΣΗ EU BAM RAFAH/1/2013 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 9ης Ιουλίου 2013
   σχετικά με τον διορισμό του αρχηγού της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah)
   (2013/379/ΕΕ)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
   Έχοντας υπόψη την κοινή δράση 2005/889/ΚΕΠΠΑ, της 25ης Νοεμβρίου 2005, σχετικά με την ίδρυση αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (1),και ιδίως το άρθρο 10 παράγραφος 1,
   Εκτιμώντας τα ακόλουθα:

               (1)

               Δυνάμει της κοινής δράσης 2005/889/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με το άρθρο 38 της Συνθήκης, να λαμβάνει τις σχετικές αποφάσεις προκειμένου να ασκεί τον πολιτικό έλεγχο και τη στρατηγική διεύθυνση της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah), συμπεριλαμβανομένης της απόφασης διορισμού αρχηγού της αποστολής.

               (2)

               Στις 23 Μαϊου 2013, η ύπατη εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε τον διορισμό του κ. Gerhard SCHLAUDRAFF ως Αρχηγού της EU BAM Rafah, από την 1η Ιουλίου 2013 έως τις 30 Ιουνίου 2014.

               (3)

               Η απόφαση 2013/355/ΚΕΠΠΑ του Συμβουλίου, της 3ης Ιουλίου 2013, για την τροποποίηση και την παράταση της κοινής δράσης 2005/889/ΚΕΠΠΑ σχετικά με την ίδρυση αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (2) παρέτεινε τη διάρκεια της EU BAM Rafah έως τις 30 Ιουνίου 2014,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Gerhard SCHLAUDRAFF διορίζεται αρχηγός της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) από την 1η Ιουλίου 2013 έως τις 30 Ιουνίου 2014.
   Άρθρο 2
   Η παρούσα απόφαση αρχίζει να ισχύει από την ημέρα της έκδοσής της.
   Εφαρμόζεται από την 1η Ιουλίου 2013.

      Βρυξέλλες, 9 Ιουλίου 2013.

            Για την Επιτροπή Πολιτικής και Ασφάλειας

            Ο Πρόεδρος

         W. STEVENS

      (1)  ΕΕ L 327 της 14.12.2005, σ. 28.

      (2)  ΕΕ L 185 της 4.7.2013, σ. 16.


Avis juridique important

|

32003D0123

2003/123/ΕΚ: Απόφαση της Επιτροπής, της 19ης Φεβρουαρίου 2003, περί αναθέσεως, σε εκτελεστικούς φορείς, της διαχείρισης της κοινοτικής ενίσχυσης για προενταξιακά μέτρα, στους τομείς της γεωργίας και της αγροτικής ανάπτυξης, τα οποία εφαρμόζονται στην Τσεχική Δημοκρατία κατά την προενταξιακή περίοδο

Επίσημη Εφημερίδα αριθ. L 049 της 22/02/2003 σ. 0021 - 0022

Απόφαση της Επιτροπήςτης 19ης Φεβρουαρίου 2003περί αναθέσεως, σε εκτελεστικούς φορείς, της διαχείρισης της κοινοτικής ενίσχυσης για προενταξιακά μέτρα, στους τομείς της γεωργίας και της αγροτικής ανάπτυξης, τα οποία εφαρμόζονται στην Τσεχική Δημοκρατία κατά την προενταξιακή περίοδο(2003/123/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1266/1999 του Συμβουλίου, της 21ης Ιουνίου 1999, σχετικά με το συντονισμό της βοήθειας προς τις υποψήφιες χώρες στο πλαίσιο της προενταξιακής στρατηγικής και για την τροποποίηση του κανονισμού (ΕΟΚ) αριθ. 3906/89(1), και ιδίως το άρθρο 12 παράγραφος 2,Εκτιμώντας τα ακόλουθα:(1) Το ειδικό πρόγραμμα για τη γεωργία και την αγροτική ανάπτυξη για τη Τσεχική Δημοκρατία (που εφεξής καλείται "Sapard") εγκρίθηκε με απόφαση της Επιτροπής στις 26 Oκτωβρίου 2000(2), και τροποποιήθηκε με απόφαση της Επιτροπής της 23ης Δεκεμβρίου 2002 σύμφωνα με το άρθρο 4 παράγραφος 5 του κανονισμού (ΕΚ) αριθ. 1268/1999 του Συμβουλίου, της 21ης Ιουνίου 1999, σχετικά με την κοινοτική στήριξη για τα προενταξιακά μέτρα που αφορούν τη γεωργία και την αγροτική ανάπτυξη στις υποψήφιες χώρες της κεντρικής και ανατολικής Ευρώπης κατά την προενταξιακή περίοδο(3), όπως τροποποιήθηκε από τον κανονισμό (ΕΚ) αριθ. 2500/2001(4).(2) Η κυβέρνηση της Τσεχικής Δημοκρατίας και η Επιτροπή, ενεργώντας για λογαριασμό της Κοινότητας, υπέγραψαν στις 5 Φεβρουαρίου 2001 την πολυετή χρηματοδοτική συμφωνία (που εφεξής καλείται "MAFA"), η οποία θεσπίζει το τεχνικό, νομικό και διοικητικό πλαίσιο για την εκτέλεση του Sapard, που τροποποιήθηκε από την ετήσια χρηματοδοτική συμφωνία (εφεξής "AFA") για το 2001 και υπογράφηκε στις 13 Oκτωβρίου 2002.(3) Η αρμόδια αρχή της Τσεχίας έχει αναθέσει στον οργανισμό Sapard την υλοποίηση ορισμένων μέτρων που καθορίζονται στο Sapard. Στη Διεύθυνση Δημοσίου Ταμείου του Υπουργείου Οικονομικών, έχει ανατεθεί η άσκηση των χρηματοοικονομικών καθηκόντων στο πλαίσιο της υλοποίησης του Sapard.(4) Με βάση μια κατά περίπτωση ανάλυση της ικανότητας διαχείρισης εθνικών και τομεακών προγραμμάτων/σχεδίων, των διαδικασιών δημοσιονομικού ελέγχου και των δομών όσον αφορά τα δημόσια οικονομικά, όπως προβλέπεται στο άρθρο 12 παράγραφος 2 του κανονισμού (ΕΚ) αριθ. 1266/1999, η Επιτροπή εξέδωσε την απόφαση 2002/298/EΚ, της 15ης Απριλίου 2002, περί αναθέσεως, σε εκτελεστικούς φορείς, της διαχείρισης της κοινοτικής ενίσχυσης για τα προενταξιακά μέτρα, στους τομείς της γεωργίας και της αγροτικής ανάπτυξης, τα οποία εφαρμόζονται στην Τσεχική Δημοκρατία κατά την προενταξιακή περίοδο(5) όσον αφορά ορισμένα μέτρα που προβλέπονται στο Sapard.(5) Έκτοτε η Επιτροπή προέβη σε περαιτέρω ανάλυση σύμφωνα με το άρθρο 12 παράγραφος 2 του κανονισμού (ΕΚ) αριθ. 1266/1999 όσον αφορά το μέτρο 2.3 "Μέθοδοι γεωργικής παραγωγής που αποσκοπούν στην προστασία του περιβάλλοντος και τη διατήρηση της υπαίθρου", όπως προβλέπεται στο Sapard. Η Επιτροπή θεωρεί ότι, όσον αφορά επίσης το μέτρο αυτό, η Τσεχική Δημοκρατία πληροί τις διατάξεις των άρθρων 4 έως 6 και του παραρτήματος του κανονισμού (ΕΚ) αριθ. 2222/2000 της Επιτροπής, της 7ης Ιουνίου 2000, σχετικά με τον καθορισμό των χρηματοδοτικών κανόνων για την εφαρμογή του κανονισμού (ΕΚ) αριθ. 1268/1999 του Συμβουλίου για την κοινοτική στήριξη για τα προενταξιακά μέτρα που αφορούν τη γεωργία και την αγροτική ανάπτυξη σε υποψήφιες χώρες της κεντρικής και ανατολικής Ευρώπης κατά την προενταξιακή περίοδο(6), όπως τροποποιήθηκε τελευταία από τον κανονισμό (ΕΚ) αριθ. 188/2003(7), καθώς και τους ελάχιστους όρους που περιλαμβάνονται στο παράρτημα του κανονισμού (ΕΚ) αριθ. 1266/1999.(6) Είναι, επομένως, σκόπιμο να αρθεί η απαίτηση της εκ των προτέρων έγκρισης που προβλέπεται στο άρθρο 12 παράγραφος 1 του κανονισμού (ΕΚ) αριθ. 1266/1999 και να ανατεθεί, όσον αφορά το μέτρο 2.3, στον οργανισμό Sapard και στο Υπουργείο Οικονομικών, Διεύθυνση Δημοσίου Ταμείου, της Τσεχικής Δημοκρατίας η διαχείριση της ενίσχυσης σε αποκεντρωμένη βάση.(7) Δεδομένου ότι οι έλεγχοι που διεξήγαγε η Επιτροπή για το μέτρο 2.3 βασίζονται σε ένα σύστημα το οποίο δεν είναι ακόμη πλήρως λειτουργικό όσον αφορά τα σχετικά στοιχεία, ωστόσο κρίνεται σκόπιμο να ανατεθεί η διαχείριση του Sapard στον οργανισμό Sapard και στο Υπουργείο Οικονομικών, Διεύθυνση Δημοσίου Ταμείου, σύμφωνα με το άρθρο 3 παράγραφος 2 του κανονισμού (ΕΚ) αριθ. 2222/2000, σε προσωρινή βάση.(8) Η πλήρης ανάθεση της διαχείρισης του Sapard προβλέπεται μόνον εφόσον θα έχουν διεξαχθεί επιπλέον έλεγχοι, για να διασφαλιστεί ότι το σύστημα λειτουργεί ικανοποιητικά και θα έχουν εφαρμοστεί οι συστάσεις που ενδέχεται να εκδώσει η Επιτροπή όσον αφορά την ανάθεση της διαχείρισης της ενίσχυσης στον οργανισμό Sapard και στο Υπουργείο Οικονομικών, Διεύθυνση Δημοσίου Ταμείου,ΑΠΟΦΑΣΙΖΕΙ:Άρθρο 1Αίρεται η απαίτηση της εκ των προτέρων έγκρισης, εκ μέρους της Επιτροπής, της επιλογής των σχεδίων και της ανάθεσης του μέτρου 2.3 από τη Τσεχική Δημοκρατία που προβλέπεται στο άρθρο 12 παράγραφος 1 του κανονισμού (ΕΚ) αριθ. 1266/1999.Άρθρο 2Η διαχείριση του προγράμματος Sapard ανατίθεται σε προσωρινή βάση:1. στον οργανισμό Sapard της Τσεχικής Δημοκρατίας, που εδρεύει στη διεύθυνση Tesnov 17, 117 05 Πράγα 1, Τσεχική Δημοκρατία για την υλοποίηση των μέτρων 2.3 του Sapard: "Μέθοδοι γεωργικής παραγωγής που αποβλέπουν στην προστασία του περιβάλλοντος και στη διατήρηση της υπαίθρου", όπως ορίζεται στο πρόγραμμα για τη γεωργία και την αγροτική ανάπτυξη, το οποίο εγκρίθηκε με την απόφαση της 26ης Οκτωβρίου 2000 και2. στο Υπουργείο Οικονομικών, Διεύθυνση Δημοσίου Ταμείου, που εδρεύει στη διεύθυνση Letenska 15, 118 10 Πράγα 1, Τσεχική Δημοκρατία, για τα οικονομικά καθήκοντα με τα οποία επιφορτίζεται στο πλαίσιο της υλοποίησης του Sapard για το μέτρο 2.3 για την Τσεχική Δημοκρατία.Βρυξέλλες, 19 Φεβρουαρίου 2003.Για την ΕπιτροπήFranz FischlerΜέλος της Επιτροπής(1) ΕΕ L 161 της 26.6.1999, σ. 68.(2) C/2000/3105 τελικό.(3) ΕΕ L 161 της 26.6.1999, σ. 87.(4) ΕΕ L 342 της 27.12.2001, σ. 1.(5) ΕΕ L 102 της 18.4.2002, σ. 32.(6) ΕΕ L 253 της 7.10.2000, σ. 5.(7) ΕΕ L 27 της 1.2.2003, σ. 14.


title: Απόφαση του Συμβουλίου, της 30ής Οκτωβρίου 2013 , για τον καθορισμό της θέσης του Συμβουλίου όσον αφορά το σχέδιο διορθωτικού προϋπολογισμού αριθ. 9 της Ευρωπαϊκής Ένωσης για το οικονομικό έτος 2013

text:
               1.11.2013

               EL

               Επίσημη Εφημερίδα της Ευρωπαϊκής Ένωσης

               C 318/3

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 30ής Οκτωβρίου 2013
   για τον καθορισμό της θέσης του Συμβουλίου όσον αφορά το σχέδιο διορθωτικού προϋπολογισμού αριθ. 9 της Ευρωπαϊκής Ένωσης για το οικονομικό έτος 2013
   2013/C 318/03
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη Λειτουργία της Ευρωπαϊκής Ένωσης και ιδίως το άρθρο 314, σε συνδυασμό με τη Συνθήκη περί ιδρύσεως της Ευρωπαϊκής Κοινότητας Ατομικής Ενέργειας και ιδίως το άρθρο 106α,
   Έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου της 25ης Οκτωβρίου 2012 σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (1), ιδίως το άρθρο 41,
   Εκτιμώντας τα εξής:

               —

               ο γενικός προϋπολογισμός της Ευρωπαϊκής Ένωσης για το οικονομικό έτος 2013 εγκρίθηκε οριστικά στις 12 Δεκεμβρίου 2012 (2),

               —

               στις 3 Οκτωβρίου 2013, η Επιτροπή υπέβαλε πρόταση που περιείχε το σχέδιο διορθωτικού προϋπολογισμού αριθ. 9 του γενικού προϋπολογισμού για το οικονομικό έτος 2013,

               —

               δεδομένου ότι το σχέδιο διορθωτικού προϋπολογισμού αριθ. 9 στον γενικό προϋπολογισμό 2013 πρέπει να εγκριθεί χωρίς καθυστέρηση, δικαιολογείται η μείωση, σύμφωνα με το άρθρο 3 παράγραφος 3 του εσωτερικού κανονισμού του Συμβουλίου, του διαστήματος των οκτώ εβδομάδων, για την ενημέρωση των εθνικών κοινοβουλίων καθώς και του διαστήματος των δέκα ημερών το οποίο προβλέπεται για την εγγραφή του ζητήματος στην προσωρινή ημερήσια διάταξη του Συμβουλίου, που προβλέπονται στο άρθρο 4 του πρωτοκόλλου αριθ. 1 για το ρόλο των εθνικών κοινοβουλίων στην Ευρωπαϊκή Ένωση.

         ΑΠΟΦΑΣΙΖΕΙ:
   Άρθρο μόνο
   Η θέση του Συμβουλίου όσον αφορά το σχέδιο διορθωτικού προϋπολογισμού αριθ. 9 της Ευρωπαϊκής Ένωσης για το οικονομικό έτος 2013 εγκρίθηκε στις 30 Οκτωβρίου 2013.
   Το πλήρες κείμενο είναι διαθέσιμο για ανάγνωση ή τηλεφόρτωση στον ιστότοπο του Συμβουλίου στη διεύθυνση: http://www.consilium.europa.eu/

      Βρυξέλλες, 30 Οκτωβρίου 2013.

            Για το Συμβούλιο

            Ο Πρόεδρος

         L. LINKEVIČIUS

      (1)  ΕΕ L 298 της 26.10.2012, σ. 1.

      (2)  EE L 66 της 8.3.2013, σ. 1, με διορθωτικό στην ΕΕ L 134 της 18.5.2013, σ. 21.


title: Απόφαση (ΕΕ) 2017/451 της Επιτροπής, της 14ης Μαρτίου 2017, για την έγκριση, εξ ονόματος της Ευρωπαϊκής Ένωσης, ορισμένων τροποποιήσεων του πρωτοκόλλου σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας

text:
                  15.3.2017

                  EL

                  Επίσημη Εφημερίδα της Ευρωπαϊκής Ένωσης

                  L 69/34

            ΑΠΌΦΑΣΗ (ΕΕ) 2017/451 ΤΗΣ ΕΠΙΤΡΟΠΉΣ
      της 14ης Μαρτίου 2017
      για την έγκριση, εξ ονόματος της Ευρωπαϊκής Ένωσης, ορισμένων τροποποιήσεων του πρωτοκόλλου σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη την απόφαση (ΕΕ) 2016/870 του Συμβουλίου, της 24ης Μαΐου 2016, για τη σύναψη, εξ ονόματος της Ευρωπαϊκής Ένωσης, του πρωτοκόλλου για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας για περίοδο τεσσάρων ετών (1), και ιδίως το άρθρο 3,
      Εκτιμώντας τα ακόλουθα:

                  (1)

                  Το άρθρο 10 της συμφωνίας αλιευτικής σύμπραξης μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας (2) (εφεξής καλούμενης «η συμφωνία»), που εγκρίθηκε με τον κανονισμό (ΕΚ) αριθ. 1801/2006 του Συμβουλίου (3), προβλέπει τη σύσταση μεικτής επιτροπής επιφορτισμένης με την παρακολούθηση της εφαρμογής της εν λόγω συμφωνίας, και ιδίως με την επίβλεψη της εκτέλεσης, της ερμηνείας και της ομαλής λειτουργίας αυτής, καθώς και της επαναξιολόγησης σε ορισμένες περιπτώσεις του επιπέδου των αλιευτικών δυνατοτήτων και, κατά συνέπεια, της χρηματικής συνεισφοράς.

                  (2)

                  Το άρθρο 1 παράγραφος 1 του πρωτοκόλλου για τον καθορισμό των αλιευτικών δυνατοτήτων και της χρηματικής συνεισφοράς που προβλέπονται στη συμφωνία σύμπραξης στον τομέα της αλιείας μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας (εφεξής καλούμενο «το πρωτόκολλο»), που εγκρίθηκε με την απόφαση (ΕΕ) 2016/870, καθορίζει τις αλιευτικές δυνατότητες στο πλαίσιο της παρούσας συμφωνίας για περίοδο τεσσάρων ετών από τις 16 Νοεμβρίου 2015 και το άρθρο 2 παράγραφος 1 του πρωτοκόλλου θεσπίζει την ετήσια χρηματική συνεισφορά όσον αφορά την πρόσβαση των σκαφών της Ευρωπαϊκής Ένωσης στην αλιευτική ζώνη της Μαυριτανίας.

                  (3)

                  Ο πίνακας που αναφέρεται στο άρθρο 1 παράγραφος 1 του πρωτοκόλλου προσδιορίζει τις αλιευτικές δυνατότητες και προβλέπει ότι, βάσει των διαθέσιμων επιστημονικών γνωμών, τα δύο μέρη μπορούν να συμφωνούν στο πλαίσιο της μεικτής επιτροπής για τη χορήγηση αλιευτικών δυνατοτήτων για τις μηχανότρατες με ψυκτικές εγκαταστάσεις που αλιεύουν βενθοπελαγικά είδη για τα οποία ένα υπόλοιπο είναι γνωστό.

                  (4)

                  Είχε προβλεφθεί ότι η μεικτή επιτροπή θα συνεδριάσει εκτάκτως στο Nouakchott στις 15 και 16 Νοεμβρίου 2016 για την έγκριση της τροποποίησης των αλιευτικών δυνατοτήτων και τους όρους άσκησης της αλιείας καθώς και για τη χρηματική συνεισφορά, λαμβάνοντας υπόψη το αίτημα της Ένωσης να δημιουργηθεί μια νέα κατηγορία αλιείας για τις μηχανότρατες με ψυκτικές εγκαταστάσεις που αλιεύουν μαύρο μερλούκιο.

                  (5)

                  Η Επιτροπή διαβίβασε στο Συμβούλιο, πριν από την εν λόγω συνεδρίαση της μεικτής επιτροπής, προπαρασκευαστικό έγγραφο στο οποίο εκτίθενται λεπτομερώς τα συγκεκριμένα στοιχεία της προβλεπόμενης θέσης της Ένωσης.

                  (6)

                  Η προβλεπόμενη θέση της Ένωσης εγκρίθηκε από το Συμβούλιο, σύμφωνα με το σημείο 3 του παραρτήματος της απόφασης (ΕΕ) 2016/870.

                  (7)

                  Οι εγκριθείσες τροποποιήσεις, η εισαγωγή νέας κατηγορίας αλιείας για τις μηχανότρατες με ψυκτικές εγκαταστάσεις που αλιεύουν μαύρο μερλούκιο, οι όροι άσκησης της αλιείας που ισχύουν για τη νέα αυτή κατηγορία και η αύξηση της χρηματικής συνεισφοράς για την πρόσβαση περιελήφθησαν στο παράρτημα 5 των πρακτικών της εν λόγω συνεδρίασης της μεικτής επιτροπής στις 15 και 16 Νοεμβρίου 2016.

                  (8)

                  Οι τροποποιήσεις αυτές θα πρέπει να εγκριθούν εξ ονόματος της Ένωσης,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Εγκρίνονται, εξ ονόματος της Ένωσης, οι τροποποιήσεις του πρωτοκόλλου σχετικά με τον καθορισμό των αλιευτικών δυνατοτήτων και της χρηματικής συνεισφοράς που προβλέπονται στη συμφωνία αλιευτικής σύμπραξης μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας, οι οποίες εγκρίθηκαν από τη μεικτή επιτροπή που συστάθηκε με το άρθρο 10 της εν λόγω συμφωνίας κατά τη συνεδρίασή της στις 15 και 16 Νοεμβρίου 2016 και απορρέουν από το παράρτημα 5 των πρακτικών.
      Το κείμενο του παραρτήματος 5 των πρακτικών της συνεδρίασης της μεικτής επιτροπής στις 15 και 16 Νοεμβρίου 2016 επισυνάπτεται στην παρούσα απόφαση.
      Άρθρο 2
      Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

         Βρυξέλλες, 14 Μαρτίου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 145 της 2.6.2016, σ. 1.

         (2)  ΕΕ L 343 της 8.12.2006, σ. 4.

         (3)  Κανονισμός (ΕΚ) αριθ. 1801/2006 του Συμβουλίου, της 30ής Νοεμβρίου 2006, για τη σύναψη συμφωνίας σύμπραξης στον τομέα της αλιείας μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας (ΕΕ L 343 της 8.12.2006, σ. 1).

         ΠΑΡΑΡΤΗΜΑ
         Πρωτόκολλο, άρθρο 2, παράγραφοι:

                     1.

                     Η ετήσια χρηματική αντιπαροχή όσον αφορά την πρόσβαση των σκαφών της Ευρωπαϊκής Ένωσης στην αλιευτική ζώνη της Μαυριτανίας που προβλέπεται στο άρθρο 7 της συμφωνίας ορίζεται σε πενήντα επτά εκατομμύρια πεντακόσιες χιλιάδες (57 500 000) ευρώ. Η παρούσα παράγραφος εφαρμόζεται με την επιφύλαξη των διατάξεων των άρθρων 5 έως 10 και 16 του παρόντος πρωτοκόλλου.

                     3.

                     Τα συνολικά επιτρεπόμενα αλιεύματα (κατηγορίες 1, 2, 2α, 3, 6, 7 και 8) και οι ποσότητες αναφοράς (κατηγορίες 4 και 5) ορίζονται στα τεχνικά δελτία που εμφαίνονται στο παράρτημα 1 του παρόντος πρωτοκόλλου. Καθορίζονται με βάση το ημερολογιακό έτος, από την 1η Ιανουαρίου έως τις 31 Δεκεμβρίου του έτους αναφοράς. Όταν η πρώτη και η τελευταία περίοδος εφαρμογής του πρωτοκόλλου δεν αντιστοιχούν σε ένα ημερολογιακό έτος, τα συνολικά επιτρεπόμενα αλιεύματα καθορίζονται pro rata temporis και λαμβανομένων υπόψη, ανά κατηγορία αλιείας, των τάσεων της κατανομής των αλιευμάτων κατά τη διάρκεια του έτους.

                     7.

                     Όσον αφορά τις κατηγορίες αλιείας 4 και 5, εάν τα αλιεύματα των θυνναλιευτικών σκαφών της Ευρωπαϊκής Ένωσης στην αλιευτική ζώνη της Μαυριτανίας υπερβούν το βάρος αναφοράς όπως έχει καθοριστεί για καθεμία από τις κατηγορίες αυτές, το ποσό των πενήντα επτά εκατομμυρίων πεντακοσίων χιλιάδων (57 500 000) ευρώ της χρηματικής αντιπαροχής αυξάνεται για κάθε επιπλέον τόνο αλιευμάτων κατά το ποσό του τέλους, όπως αυτό ορίζεται στα αντίστοιχα τεχνικά δελτία για το οικείο έτος. Ωστόσο, το ποσό που καταβάλλει η Ευρωπαϊκή Ένωση στο πλαίσιο της υπέρβασης δεν μπορεί να υπερβαίνει το ποσό που αντιστοιχεί στο διπλάσιο του αντίστοιχου βάρους αναφοράς. Όταν οι ποσότητες που έχουν αλιευθεί από τα αλιευτικά σκάφη της Ευρωπαϊκής Ένωσης υπερβαίνουν το διπλάσιο του βάρους αναφοράς, το οφειλόμενο ποσό για την ποσότητα που υπερβαίνει το εν λόγω όριο καταβάλλεται το επόμενο έτος.

               Πίνακας των κατηγοριών αλιείας όπως αναφέρεται στο άρθρο 1 παράγραφος 1:

                     Κατηγορία αλιείας

                     Συνολικά επιτρεπόμενα αλιεύματα και ποσότητες αναφοράς

                     1

                     Σκάφη αλιείας οστρακόδερμων εκτός αστακού και καβουριών

                     5 000  τόνοι

                     2

                     Μηχανότρατες (χωρίς ψυκτικές εγκαταστάσεις) και παραγαδιάρικα βυθού για την αλιεία μαύρου μερλούκιου

                     6 000  τόνοι

                     2α

                     Μηχανότρατες (με ψυκτικές εγκαταστάσεις) με στόχο τον μαύρο μερλούκιο

                     μαύρος μερλούκιος 3 500  τόνοι
                     καλαμάρι 1 450  τόνοι
                     σουπιά 600 τόνοι

                     3

                     Αλιευτικά βενθοπελαγικής αλιείας εκτός από μηχανότρατες με στόχο είδη εκτός από τον μαύρο μερλούκιο

                     3 000  τόνοι

                     4

                     Θυνναλιευτικά γρι γρι

                     12 500  τόνοι
                     (βάρος αναφοράς)

                     5

                     Θυνναλιευτικά με καλάμι και παραγαδιάρικα επιφανείας

                     7 500  τόνοι
                     (βάρος αναφοράς)

                     6

                     Μηχανότρατες-ψυγεία πελαγικής αλιείας

                     225 000  τόνοι (*1)

                     7

                     Σκάφη πελαγικής αλιείας χωρίς ψυκτικές εγκαταστάσεις

                     15 000  τόνοι (*2)

                     8

                     Κεφαλόποδα

                     [pm] τόνοι

               Παράρτημα, προσάρτημα 1 «Τεχνκά Δελτία», νέο δελτίο 2α:

                     ΚΑΤΗΓΟΡΙΑ ΑΛΙΕΙΑΣ 2α:
                     ΜΗΧΑΝΟΤΡΑΤΕΣ (ΜΕ ΨΥΚΤΙΚΕΣ ΕΓΚΑΤΑΣΤΑΣΕΙΣ) ΜΕ ΣΤΟΧΟ ΤΟΝ ΜΑΥΡΟ ΜΕΡΛΟΥΚΙΟ:

               1.   Ζώνη αλιείας

                                 α)

                                 Βορείως του παραλλήλου 19° 15′ 60″ Β: δυτικά της γραμμής που συνδέει τα σημεία:

                                                20° 46′ 30″ Β

                                                17° 03′ 00″ Δ

                                                20° 36′ 00″ Β

                                                17° 11′ 00″ Δ

                                                20° 36′ 00″ Β

                                                17° 36′ 00″ Δ

                                                20° 03′ 00″ Β

                                                17° 36′ 00″ Δ

                                                19° 45′ 70″ Β

                                                17° 03′ 00″ Δ

                                                19° 29′ 00″ Β

                                                16° 51′ 50″ Δ

                                                19° 15′ 60″ Β

                                                16° 51′ 50″ Δ

                                                19° 15′ 60″ Β

                                                16° 49′ 60″ Δ

                                 β)

                                 Νοτίως του παραλλήλου 19° 15′ 60″ Β και έως τον παράλληλο 17° 50′ 00″ Β: δυτικά της γραμμής των 18 ναυτικών μιλίων από τη γραμμή της αμπώτιδος.

                                 γ)

                                 Νοτίως του παραλλήλου 17° 50′ 00″ Β: δυτικά της γραμμής των 12 ναυτικών μιλίων από τη γραμμή της αμπώτιδος.

                           Για τις περιοχές από τη γραμμή της αμπώτιδος, η μεικτή επιτροπή μπορεί να υποκαταστήσει τις γραμμές οριοθέτησης των περιοχών με γεωγραφικές συντεταγμένες.

                     Επιτρεπόμενα εργαλεία

                                 —

                                 Τράτα βυθού για μερλούκιους.

                                 —

                                 Απαγορεύεται ο διπλός σάκος τράτας.

                                 —

                                 Απαγορεύονται τα διπλά νήματα του σάκου της τράτας.

                     Ελάχιστες επιτρεπόμενες διαστάσεις των ματιών των διχτυών

                     70 mm (τράτα)

                     Ελάχιστο μέγεθος

                     Για τα ψάρια, το ελάχιστο μέγεθος πρέπει να μετράται από την άκρη του ρύγχους μέχρι την άκρη του ουραίου πτερυγίου (συνολικό μήκος) (βλέπε προσάρτημα 7)

                     Η μεικτή επιτροπή δύναται να καθορίσει ένα ελάχιστο μέγεθος για τα είδη που δεν προβλέπονται ανωτέρω.

                     Παρεμπίπτοντα αλιεύματα

                     Επιτρέπονται

                     Δεν επιτρέπονται

                     25 % βενθικοί ιχθύες (εκτός από τον μαύρο μερλούκιο)

                     Κεφαλόποδα (εκτός από τα καλαμάρια και τις σουπιές) και μαλακόστρακα

                     Η μεικτή επιτροπή μπορεί να καθορίσει ποσοστό παρεμπιπτόντων αλιευμάτων για τα είδη που δεν προβλέπονται ανωτέρω.

                     Αλιευτικές δυνατότητες / Τέλη

                     Περίοδος

                     Έτος

                     Συνολικά επιτρεπόμενα αλιεύματα (σε τόνους)

                     3 500

                     μαύρος μερλούκιος (κύριο είδος-στόχος)

                     1 450

                     καλαμάρι (κύριο είδος-στόχος)

                     600

                     σουπιά (κύριο είδος-στόχος)

                     Τέλη

                     70 ευρώ/t για τον μαύρο μερλούκιο

                     575 ευρώ/t για το καλαμάρι

                     250 ευρώ/t για τη σουπιά

                     90 ευρώ/t για τον παρεμπίπτον αλίευμα

                     Τα τέλη υπολογίζονται μετά τη λήξη κάθε περιόδου τριών μηνών για την οποία το σκάφος διέθετε άδεια αλιείας, λαμβάνοντας υπόψη αλιεύματα που αλιεύθηκαν κατά την εν λόγω περίοδο.
                     Η άδεια θα χορηγείται ύστερα από προκαταβολή 1 000  ευρώ ανά σκάφος, ποσό το οποίο θα αφαιρείται από το συνολικό ποσό του τέλους και θα καταβάλλεται στην αρχή κάθε τρίμηνης περιόδου για την οποία έχει χορηγηθεί στο σκάφος άδεια αλιείας.
                     Το ανώτατο όριο του αριθμού των σκαφών στα οποία είναι δυνατόν να χορηγείται ταυτόχρονα άδεια αλιείας είναι 6.

                     Βιολογική ανάπαυλα

                     Ενδεχομένως η μεικτή επιτροπή εγκρίνει περίοδο βιολογικής ανάπαυσης με βάση την επιστημονική γνωμοδότηση της κοινής επιστημονικής επιτροπής.

                     Επιστημονικοί παρατηρητές

                     Κατά παρέκκλιση από τον κανόνα που ορίζεται στο κεφάλαιο X του παραρτήματος, σημείο 2, τα σκάφη θα επιβιβάζουν μαυριτανό επιστημονικό παρατηρητή επί του σκάφους κατά τη διάρκεια κάθε αλιευτικής εξόρμησης.

                     Παρατηρήσεις

                     Τα τέλη καθορίζονται για όλη την περίοδο εφαρμογής του πρωτοκόλλου.

            (*1)  Με επιτρεπόμενη απόκλιση 10 % χωρίς επίπτωση επί της χρηματικής αντιπαροχής που καταβάλλει η Ευρωπαϊκή Ένωση για την πρόσβαση.

            (*2)  Σε περίπτωση χρησιμοποίησης των εν λόγω αλιευτικών δυνατοτήτων, αυτές αφαιρούνται από το συνολικό επιτρεπόμενο αλίευμα που προβλέπεται στην κατηγορία 6.


Avis juridique important

|

31999D0396

1999/396/ΕΚ, ΕΚΑΧ, Ευρατόμ: Απόφαση της Επιτροπής, της 2ας Ιουνίου 1999, σχετικά με τους όρους και τις λεπτομέρειες των εσωτερικών ερευνών στον τομέα της καταπολέμησης της απάτης, της δωροδοκίας και κάθε άλλης παράνομης δραστηριότητας επιζήμιας για τα συμφέροντα των Κοινοτήτων [κοινοποιηθείσα υπό τον αριθμό Ε(1999) 802]

Επίσημη Εφημερίδα αριθ. L 149 της 16/06/1999 σ. 0057 - 0059

ΑΠΟΦΑΣΗ ΤΗΣ ΕΠΙΤΡΟΠΗΣτης 2ας Ιουνίου 1999σχετικά με τους όρους και τις λεπτομέρειες των εσωτερικών ερευνών στον τομέα της καταπολέμησης της απάτης, της δωροδοκίας και κάθε άλλης παράνομης δραστηριότητας επιζήμιας για τα συμφέροντα των Κοινοτήτων[κοινοποιηθείσα υπό τον αριθμό Ε(1999) 802](1999/396/ΕΚ, ΕΚΑΧ, Ευρατόμ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 218,τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 16,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 131,Εκτιμώντας:(1) ότι ο κανονισμός (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου(1), καθώς και ο κανονισμός (Ευρατόμ) αριθ. 1074/1999 του Συμβουλίου(2), σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (εφεξής "η υπηρεσία"), προβλέπουν ότι η υπηρεσία κινεί και διεξάγει διοικητικές έρευνες εντός των θεσμικών οργάνων (institutions), οργάνων και οργανισμών, που έχουν ιδρυθεί με τις συνθήκες ΕΚ ή Ευρατόμ ή δυνάμει αυτών·(2) ότι η ευθύνη της υπηρεσίας, όπως εγκαθιδρύεται από την Επιτροπή, εκτείνεται, πέραν της προστασίας των οικονομικών συμφερόντων, στο σύνολο των δραστηριοτήτων που έχουν σχέση με τη διαφύλαξη των κοινοτικών συμφερόντων από παρατυπίες οι οποίες μπορούν να επισύρουν διοικητική ή ποινική δίωξη·(3) ότι πρέπει να ενισχυθεί η εμβέλεια και η αποτελεσματικότητα της καταπολέμησης της απάτης, αξιοποιώντας την κτηθείσα πείρα στον τομέα των διοικητικών ερευνών·(4) ότι, κατά συνέπεια, θα πρέπει η Επιτροπή, στο πλαίσιο της διοικητικής αυτονομίας της, να αναθέσει στην υπηρεσία την αποστολή να πραγματοποιεί στους κόλπους της διοικητικές έρευνες με στόχο τον εντοπισμό σοβαρών περιπτώσεων που συνδέονται με την άσκηση επαγγελματικών δραστηριοτήτων και συνιστούν, ενδεχομένως, παράλειψη των υποχρεώσεων των υπαλλήλων και του λοιπού προσωπικού των Ευρωπαϊκών Κοινοτήτων, όπως ορίζονται στο άρθρο 11, και στο άρθρο 12, δεύτερο και τρίτο εδάφιο, στα άρθρα 13, 14, και 16 και στο άρθρο 17 πρώτο εδάφιο του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων και του καθεστώτος που εφαρμόζεται στο λοιπό προσωπικό των Ευρωπαϊκών Κοινοτήτων (εφεξής: "κανονισμός υπηρεσιακής κατάστασης"), η οποία είναι επιζήμια για τα συμφέροντα των Κοινοτήτων, και μπορεί να επισύρει πειθαρχική και, ενδεχομένως, ποινική δίωξη, ή βαρύ προσωπικό πταίσμα, όπως ορίζει το άρθρο 22 του κανονισμού υπηρεσιακής κατάστασης, ή παράλειψη των αναλόγων υποχρεώσεων των μελών της Επιτροπής ή των μελών του προσωπικού της που δεν υπόκεινται στον κανονισμό υπηρεσιακής κατάστασης·(5) ότι οι έρευνες αυτές πρέπει να πραγματοποιούνται τηρουμένων πλήρως των οικείων διατάξεων των συνθηκών για την ίδρυση των Ευρωπαϊκών Κοινοτήτων, και ιδίως του πρωτοκόλλου περί προνομίων και ασυλιών, των σχετικών για την εφαρμογή τους κειμένων, καθώς και του κανονισμού υπηρεσιακής κατάστασης·(6) ότι οι έρευνες αυτές πρέπει να πραγματοποιούνται υπό ισοδύναμους όρους σε όλα τα θεσμικά όργανα, όργανα ή οργανισμούς των Κοινοτήτων, χωρίς η ανάθεση του καθήκοντος αυτού στην Υπηρεσία να θίγει τις κατ' ιδίαν αρμοδιότητες των θεσμικών οργάνων, οργάνων ή οργανισμών και να μειώνει καθ' οιονδήποτε τρόπο την έννομη προστασία των ενδιαφερομένων προσώπων·(7) ότι, εν αναμονή της τροποποίησης του κανονισμού υπηρεσιακής κατάστασης, θα πρέπει να καθορισθούν οι πρακτικοί τρόποι εφαρμογής βάσει των οποίων τα μέλη της Επιτροπής καθώς και οι υπάλληλοι και το λοιπό προσωπικό της θα συνεργάζονται για την καλή διεξαγωγή των εσωτερικών ερευνών·(8) ότι θα πρέπει να καταργηθούν η απόφαση της Επιτροπής, της 14ης Ιουλίου 1998, σχετικά με τις έρευνες που διεξάγει η Task Force "Συντονισμός για την καταπολέμηση της απάτης", καθώς και οι σχετικές λεπτομέρειες εφαρμογής της 9ης Δεκεμβρίου 1998,ΑΠΟΦΑΣΙΖΕΙ:Άρθρο 1Υποχρέωση συνεργασίας με την υπηρεσίαΟ γενικός γραμματέας, οι υπηρεσίες καθώς και κάθε υπάλληλος ή μέλος του λοιπού προσωπικού της Επιτροπής, οφείλουν να συνεργάζονται πλήρως με τους υπαλλήλους της υπηρεσίας και να τους παρέχουν κάθε αναγκαία για τις έρευνες βοήθεια. Προς το σκοπό αυτό, παρέχουν στους υπαλλήλους της υπηρεσίας όλες τις χρήσιμες πληροφορίες και εξηγήσεις.Με την επιφύλαξη των οικείων διατάξεων των συνθηκών για την ίδρυση των Ευρωπαϊκών Κοινοτήτων, και ιδίως του πρωτοκόλλου περί προνομίων και ασυλιών, καθώς και των σχετικών με την εφαρμογή τους κειμένων, τα μέλη συνεργάζονται πλήρως με την υπηρεσία.Άρθρο 2Υποχρέωση ενημέρωσηςΚάθε υπάλληλος ή μέλος του λοιπού προσωπικού της Επιτροπής που λαμβάνει γνώση στοιχείων βάσει των οποίων εικάζεται η ύπαρξη ενδεχομένων περιπτώσεων απάτης, δωροδοκίας ή κάθε άλλης παράνομης δραστηριότητας επιζήμιας για τα συμφέροντα των Κοινοτήτων ή σοβαρών περιστατικών που συνδέονται με την άσκηση επαγγελματικών δραστηριοτήτων και μπορούν να συνιστούν παράλειψη των υποχρεώσεων των υπαλλήλων και του λοιπού προσωπικού των Κοινοτήτων, η οποία μπορεί να επισύρει πειθαρχική και, ενδεχομένως, ποινική δίωξη, ή παράλειψη αναλόγων υποχρεώσεων των μελών της Επιτροπής ή μελών του προσωπικού αυτής τα οποία δεν υπόκεινται στον κανονισμό υπηρεσιακής κατάστασης, ενημερώνει αμελλητί τον προϊστάμενο της υπηρεσίας του ή τον γενικό διευθυντή του ή, εφόσον το κρίνει σκόπιμο, τον γενικό γραμματέα της Επιτροπής ή απευθείας την υπηρεσία.Ο γενικός γραμματέας, οι γενικοί διευθυντές και οι προϊστάμενοι υπηρεσιών της Επιτροπής διαβιβάζουν αμελλητί στην υπηρεσία όλα τα στοιχεία που έχουν περιέλθει εις γνώση τους και βάσει των οποίων εικάζεται η ύπαρξη των παρατυπιών που αναφέρονται στο πρώτο εδάφιο.Οι υπάλληλοι και το λοιπό προσωπικό της Επιτροπής δεν πρέπει, σε καμία περίπτωση να υφίστανται άδικη ή διακριτική εις βάρος τους μεταχείριση εξαιτίας γνωστοποίησης όπως αναφέρεται στο πρώτο και το δεύτερο εδάφιο.Τα μέλη που λαμβάνουν γνώση των γεγονότων που αναφέρονται στο πρώτο εδάφιο ενημερώνουν τον πρόεδρο της Επιτροπής ή, εφόσον το κρίνουν σκόπιμο, απευθείας την υπηρεσία.Άρθρο 3Συνδρομή του Γραφείου ΑσφαλείαςΜετά από αίτημα του διευθυντή της υπηρεσίας, το Γραφείο Ασφάλειας της Επιτροπής παρέχει υλική συνδρομή στους υπαλλήλους της υπηρεσίας κατά την εκτέλεση των ερευνών.Άρθρο 4Ενημέρωση του ενδιαφερομένουΣτην περίπτωση που αποκαλύπτεται το ενδεχόμενο προσωπικής εμπλοκής μέλους, υπαλλήλου ή μέλους του λοιπού προσωπικού της Επιτροπής, ο ενδιαφερόμενος πρέπει να ενημερώνεται ταχέως, εφόσον από την ενημέρωση αυτή δεν υπάρχει κίνδυνος να θιγεί η έρευνα. Δεν μπορούν σε καμία περίπτωση να εξαχθούν κατά τη λήξη της έρευνας συμπεράσματα που θα αφορούν ονομαστικά μέλος, υπάλληλο ή μέλος του λοιπού προσωπικού της Επιτροπής χωρίς να έχει δοθεί στον ενδιαφερόμενο η δυνατότητα να εκφρασθεί σχετικά με όλα τα πραγματικά περιστατικά που τον αφορούν.Στις περιπτώσεις που είναι αναγκαία για τους σκοπούς της έρευνας η αυστηρή τήρηση του απορρήτου και απαιτείται η προσφυγή σε μέσα έρευνας που εμπίπτουν στην αρμοδιότητα εθνικής δικαστικής αρχής, η υποχρέωση να δοθεί στο μέλος, τον υπάλληλο ή το μέλος του λοιπού προσωπικού της Επιτροπής η δυνατότητα να εκφρασθεί, μπορεί να αναβληθεί σε συμφωνία με τον πρόεδρο ή τον γενικό γραμματέα, της Επιτροπής, αντιστοίχως.Άρθρο 5Ενημέρωση σχετικά με τη θέση της έρευνας στο αρχείο χωρίς να δοθεί συνέχειαΕάν κατά τη λήξη εσωτερικής έρευνας δεν προκύψει επιβαρυντικό στοιχείο για το εγκαλούμενο μέλος, υπάλληλο ή μέλος του λοιπού προσωπικού της Επιτροπής, η εσωτερική έρευνα που τον αφορά τίθεται στο αρχείο χωρίς να δοθεί συνέχεια με απόφαση του διευθυντή της υπηρεσίας, οποίος ενημερώνει σχετικά γραπτώς τον ενδιαφερόμενο.Άρθρο 6Άρση ασυλίαςΚάθε αίτηση εθνικής αστυνομικής ή δικαστικής αρχής που αφορά την άρση της ετεροδικίας υπαλλήλου ή μέλους του προσωπικού της Επιτροπής, σχετικά με ενδεχόμενες περιπτώσεις απάτης, δωροδοκίας ή κάθε άλλης παράνομης δραστηριότητας, διαβιβάζεται για γνωμοδότηση στον διευθυντή της υπηρεσίας. Εφόσον η αίτηση άρσης της ασυλίας αφορά μέλος της Επιτροπής ενημερώνεται η υπηρεσία.Άρθρο 7ΚατάργησηΚαταργούνται η απόφαση της Επιτροπής, της 14ης Ιουλίου 1998 σχετικά με τις έρευνες που διεξάγει η Task Force "συντονισμός για την καταπολέμηση της απάτης" και οι σχετικές λεπτομέρειες εφαρμογής της 9ης Δεκεμβρίου 1998.Άρθρο 8Έναρξη εφαρμογήςΗ παρούσα απόφαση παράγει αποτελέσματα από την 1η Ιουνίου 1999.Βρυξέλλες, 2 Ιουνίου 1999.Για την ΕπιτροπήΟ ΠρόεδροςJacques SANTER(1) ΕΕ L 136 της 31.5.1999, σ. 1.(2) ΕΕ L 136 της 31.5.1999, σ. 8.


title: Απόφαση (ΚΕΠΠΑ) 2016/411 του Συμβουλίου, της 18ης Μαρτίου 2016, για την τροποποίηση της απόφασης 2011/172/ΚΕΠΠΑ για περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Αίγυπτο

text:
               19.3.2016

               EL

               Επίσημη Εφημερίδα της Ευρωπαϊκής Ένωσης

               L 74/40

         ΑΠΌΦΑΣΗ (ΚΕΠΠΑ) 2016/411 ΤΟΥ ΣΥΜΒΟΥΛΊΟΥ
   της 18ης Μαρτίου 2016
   για την τροποποίηση της απόφασης 2011/172/ΚΕΠΠΑ για περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Αίγυπτο
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 21 Μαρτίου 2011 το Συμβούλιο εξέδωσε την απόφαση 2011/172/ΚΕΠΠΑ (1), για περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Αίγυπτο.

               (2)

               Με βάση την επανεξέταση της απόφασης 2011/172/ΚΕΠΠΑ, τα περιοριστικά μέτρα θα πρέπει να ανανεωθούν έως τις 22 Μαρτίου 2017.

               (3)

               Η απόφαση 2011/172/ΚΕΠΠΑ θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 5 της απόφασης 2011/172/ΚΕΠΠΑ, το δεύτερο εδάφιο αντικαθίσταται από το ακόλουθο κείμενο:

      «Η παρούσα απόφαση ισχύει έως τις 22 Μαρτίου 2017.».

   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 18 Μαρτίου 2016.

            Για το Συμβούλιο

            Ο Πρόεδρος

         A.G. KOENDERS

      (1)  Απόφαση 2011/172/ΚΕΠΠΑ του Συμβουλίου, της 21ης Μαρτίου 2011, για περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Αίγυπτο (ΕΕ L 76 της 22.3.2011, σ. 63).


title: 2010/202/: Απόφαση του Ευρωπαϊκού Κοινοβουλίου και του Συμβουλίου, της 9ης Μαρτίου 2010 , σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας, της 17ης Μαΐου 2006 , μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη χρηστή δημοσιονομική διαχείριση

text:
               8.4.2010

               EL

               Επίσημη Εφημερίδα της Ευρωπαϊκής Ένωσης

               L 88/15

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 9ης Μαρτίου 2010
   σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας, της 17ης Μαΐου 2006, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη χρηστή δημοσιονομική διαχείριση
   (2010/202/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (1), και συγκεκριμένα το σημείο 28 της συμφωνίας αυτής,
   τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση Ευρωπαϊκού Ταμείου Προσαρμογής στην Παγκοσμιοποίηση (2) και συγκεκριμένα το άρθρο 12παράγραφος 3,
   την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) ιδρύθηκε για να παράσχει πρόσθετη στήριξη στους εργαζόμενους που απολύονται και οι οποίοι πλήττονται από τις συνέπειες των μεγάλων διαρθρωτικών αλλαγών στη μορφή του παγκόσμιου εμπορίου και να τους ενισχύσει κατά την επανένταξή τους στην αγορά εργασίας.

               (2)

               Το πεδίο εφαρμογής του ΕΤΠ επεκτάθηκε στις αιτήσεις που υποβάλλονται μετά την 1η Μαΐου 2009 για να συμπεριλάβει τη στήριξη σε εργαζόμενους που απολύθηκαν λόγω της παγκόσμιας οικονομικής και χρηματοπιστωτικής κρίσης.

               (3)

               Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ εντός του ανώτατου ορίου των 500 εκατ. ευρώ.

               (4)

               Στις 23 Ιουλίου 2009 η Λιθουανία υπέβαλε αίτηση κινητοποίησης του ΕΤΠ λόγω των απολύσεων στην επιχείρηση Snaigė plc και σε δύο από τους προμηθευτές της. Η αίτηση αυτή πληροί τις απαιτήσεις για τον καθορισμό του ύψους των χρηματοδοτικών συνεισφορών, σύμφωνα με το άρθρο 10 του κανονισμού (ΕΚ) αριθ. 1927/2006 και, επομένως, η Επιτροπή προτείνει να κινητοποιηθεί ποσό 258 163 ευρώ.

               (5)

               Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλε η Λιθουανία,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2010, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) για την παροχή ποσού 258 163 ευρώ σε πιστώσεις αναλήψεως υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 9 Μαρτίου 2010.

            Για το Ευρωπαϊκό Κοινοβούλιο

            Ο Πρόεδρος

         J. BUZEK

            Για το Συμβούλιο

            Ο Πρόεδρος

         M. Á. MORATINOS

      (1)  ΕΕ C 139 της 14.6.2006, σ. 1.

      (2)  ΕΕ L 406 της 30.12.2006, σ. 1.